Il-50 anniversarju tal-kunsill nazzjonali tan-nisa qed jitfakkar fost l-oħrajn b’esebizzjoni ta’ ritratti. Il-kwantità tagħhom tiżboq nofs il-popolazzjoni; l-irwol tagħhom evolva mas-snin. Din hija l-istorja tal-mara rappreżentata fl-esebizzjoni tar-ritratti ‘A Pictorial Diary of Women in Maltese society’. Esebizzjoni li tikkomunika il-vjaġġ storiku tan-nisa waqt is-seklu 20. Mill-mara li kienet u għadha u tibqa s-sinsla tal-familja Maltija u l-kontribut li xi kultant mhuwiex daqstant apprezzat fl-oqsma u s-setturi varji tas-socjetà. Hija ġabra ta’ ritratti li jixhdu t-talenti; il-kompassjoni; il-ħiliet u t-talenti tagħhom. Ir-ritratti meħuda u akkwistati minn mużewijiet; uffiċji u kollezzjonijiet privati u l-esebizzjoni kienet kkordinata minn Caroline Tonna u Maria Cassar fl-okkażżjoni tal-50 anniversarju tal-kunsill nazzjonali tan-nisa. Huma ritratti li jagħtu ġieh u jirrappreżentaw in-nisa minn diversi angoli; il-professjoni u l-vokazzjoni tagħhom fl-arti; l-isport u l-moda. Nisa li kienu l-pijunieri fl-akkademja u l-professjonijiet, l-ewwel nisa mħallfin u maġistrati, nisa fil-Pulizija u fil-Forzi Armati ta’ Malta, għalliema, ġurnalisti, xandara, atturi, mużiċisti, kantanti u żeffiena. Nisa li laħqu l-ogħla istituzzjonijiet tal-pajjiż fosthom il-President Marie Louise Coleiro Preca. L-esebizzjoni tibqa’ miftuha sat-3 ta’ Mejju.